La Storia del Sentrafica la pol esar scrita baxandose so de le testimonianze indirete fin a l’arivo de i eoropei. I primi abitanti de la Republica Sentrafricana i xe stà i pigmei babinga. Vari grupi bantu i xe pasà de qi durante le grandi migrasioni de i secoli VI e XI d.C. El teritorio ancò cuerto da la Republica Sentraficana el xe stà de tenpo en tenpo controlà da i regni del Kanem-Bornu, del Ouaddai, e del Baguirmi. Anca i regni de i fur i ga a olte interesà el nord del paexe. En te i secoli XVIII e XIX, popolasioni zande, banda e baya-mandjia le xe rivà en tel Sentrafica da el Congo e dal Sudan. Verso la fine del XIX secolo, el nord de el paexe el xera controla dal sultan sudanexe Rabih az-Zubeir.